Kristian Berg Harpviken

Kristian Berg Harpviken (født 1961) er en norsk sosiolog og forsker mest kjent for sin kompetanse på Afghanistan. Fra januar 2025 er han direktør ved Det Norske Nobelinstitutt og sekretær for Den Norske Nobelkomite. 

Harpviken er utdannet i både praktisk og akademisk retning. Han tok først Staup gartnerskole i Levanger, for deretter å fortsette studiene på BI på Gjøvik. Sin akademiske utdannelse har Harpviken fra Universitetet i Oslo, der han tok cand.mag.-graden i 1989 og cand.polit.-graden med hovedfag i sosiologi i 1995. Hovedoppgaven bar tittelen Political Mobilization Among the Hazara of Afghanistan, 1978–1992. I årene 1991–93 studerte han utviklingsstudier ved Universitetet i Uppsala og i 2006 tok han doktorgrad i sosiologi ved Universitetet i Oslo med avhandlingen Networks in Transition: Wartime Migration in Afghanistan.

Innimellom studiene var Harpviken i årene 1990–92 landbrukskoordinator og leder for Afghanistankomiteen i Peshawar i Pakistan. Han avtjente i 1989 siviltjenesten i Afghanistankomiteen. Før dette drev han gården Harpviken ved Brumunddal (1983 til 1987), der han dyrket grønnsaker og bær.

Harpviken har siden 1995 vært tilknyttet PRIO i Oslo som seniorforsker, med lengre prosjekter knyttet til sikkerhet i Sør-Afrika, flukt fra Afghanistan og bistand til samfunn rammet av landmineproblemet. 2004–05 var han programleder for Conflict Resolution and Peacebuilding (CPRB) ved PRIO, og 2005–09 instituttets nestleder. Harpviken har videre utført konsulentoppdrag for en rekke internasjonale organisasjoner og bistandsorganisasjoner. 1. juli 2009 tok han over direktørposten i PRIO etter Stein Tønnesson.«New PRIO Director Appointed», prio.org, 24. mars 2009, besøkt 3. februar 2025. Han ble etterfulgt som PRIO-direktør av Henrik Urdal i 2017, fortsatte som seniorforsker og forskningsprofessor ved PRIO, inntil han fikk direktørposten ved Nobelinstituttet i 2025."Henrik Urdal takes over as PRIO Director", prio.org, 3. juli 2017, besøkt 3. februar 2025«Han blir ny Nobeldirektør», nrk.no, 19. juni 2024, besøkt 3. februar 2025.

Fra 2024 til 2025 deltok han i det offentlige utvalget som utarbeidet NOU 2025: 9 Nederlaget – Norge i Afghanistan 2015–2021.

 Bibliografi (utvalg) 
 Kaja Borchgrevink & Kristian Berg Harpviken: "Afghanistan: Civil Society Between Modernity and Tradition", i Thania Pfaffenholz (red.): Civil Society and Peacebuilding, Boulder, CO: Lynne Rienner, 2010, s.235–257.
 Kristian Berg Harpviken (red.): Troubled Regions and Failing States: The Clustering and Contagion og Armed Conflicts. Comparative Social Research, Volume 27. Bingley, UK: Emerald, 2010.
 Kristian Berg Harpviken: Social Networks and Migration in Wartime Afghanistan, Basingstoke: Palgrave Macmillan, 2009
 Kristian Berg Harpviken (red.): The Future of Humanitarian Mine Action, Basingstoke: Macmillan, 2004.
 Kristian Berg Harpviken: "Afghanistan: From Buffer State to Battleground – to Bridge Between Regions?", i James Hentz og Morten Bøås (red.): New and Critical Security and Regionalism: Beyond the Nation State, Aldershot: Ashgate, 2003, s. 152–176.
 Kristian Berg Harpviken og Bernt Skåra: "Humanitarian Mine Action and Peacebuilding: Exploring the Relationship", Third World Quarterly, bd. 24, nr. 5, 2003, s 809–822.
 Astri Suhrke, Kristian Berg Harpviken og Arne Strand: "After Bonn: Conflictual Peacebuilding", Third World Quarterly, bd. 23, nr. 4, 2002, s. 875–891.
 Kristian Berg Harpviken: Political Mobilisation Among the Hazara of Afghanistan: 1978–1992, Rapportserien ved Sosiologi, Nr 9, Oslo: Institutt for Sosiologi, Universitetet i Oslo, 1996.

 Referanser 

 Eksterne lenker 
 Presentasjon fra PRIO
 Store norske leksikon om PRIO

Kategori:Norske sosiologer
Kategori:Norske fredsforskere
Kategori:Ledere av Institutt for fredsforskning (PRIO)
Kategori:Nobelkomiteens sekretærer
Kategori:Personer fra Lillehammer kommune